บันทึกรายงานการประชุมสภาองค์การบริหารส่วนตำบลเขาพระบาท
สมัยสามัญ สมัยที่ 3 ครั้งที่ 2/2559 
ประจำปี พ.ศ.2559
วันที่  2  กันยายน  2559  เวลา 09.00 น.
ณ  ห้องประชุมสภาองค์การบริหารส่วนตำบลเขาพระบาท
---------------------------------------
สมาชิกผู้เข้าประชุม

จำนวน   16 
คน
สมาชิกผู้ไม่เข้าประชุม

จำนวน    2  
คน
ผู้เข้าร่วมประชุม


จำนวน    3  
คน

ผู้เข้าประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายสมบูรณ์  จันทร์ทอง
	ส.อบต. ม.1
	สมบูรณ์  จันทร์ทอง
	

	2
	นายบุญส่ง  จงไกรจักร
	ส.อบต. ม.1
	บุญส่ง  จงไกรจักร
	

	3
	นายยงยุทธ  จันทวงศ์
	ส.อบต. ม.2
	ยงยุทธ  จันทวงศ์
	

	4
	นายแกบ  พลายชุม
	ส.อบต. ม.2
	แกบ พลายชุม
	

	5
	นายสำเริง  ทองคง
	ส.อบต. ม.3
	-
	ไม่เข้าร่วมประชุม

	6
	นายเศวต  สังข์ชุม
	ส.อบต. ม.3
	-
	ไม่เข้าร่วมประชุม

	7
	นายปรีชา  พรหมสุทธิ์
	ส.อบต. ม.4
	ปรีชา  พรหมสุทธิ์
	

	8
	นายกานต์  แก้วกาญจน์
	ส.อบต. ม.4 (ประธานสภา)
	กานต์  แก้วกาญจน์
	

	9
	นายโสภณ  พรหมสุทธิ์
	ส.อบต. ม.5
	โสภณ  พรหมสุทธิ์
	

	10
	นายใจ  พูนเมือง
	ส.อบต. ม.5
	ใจ  พูนเมือง
	

	11
	นายพิชิต เกลี้ยงคำหมอ
	ส.อบต. ม.6
	พิชิต  เกลี้ยงคำหมอ
	

	12
	นายสำราญ  แก้วระย้า
	ส.อบต. ม.6
	สำราญ  แก้วระย้า
	

	13
	นายสุทัน  ทองใสพร
	ส.อบต. ม.7 (รองประธานสภา)
	สุทัน  ทองใสพร
	

	14
	นายนอง  แก้วนุ้ย
	ส.อบต. ม.7
	นอง  แก้วนุ้ย
	

	15
	นางหนูฟอง  หนูทอง
	ส.อบต. ม.8
	หนูฟอง  หนูทอง
	

	16
	นายเสรี  เพชรสุนี
	ส.อบต. ม.8
	เสรี  เพชรสุนี
	

	17
	นางสาววรรณี  ใสแก้ว
	ส.อบต. ม.9
	วรรณี  ใสแก้ว
	

	18
	นายสัมพันธ์  พูลเสน
	ส.อบต. ม.9
	สัมพันธ์  พูลเสน
	


ผู้เข้าร่วมประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นางสาวฉวีวรรณ  แก้วเขียว
	นายก อบต.
	ฉวีวรรณ  แก้วเขียว
	

	2
	นายคณิน  ล่องวิลัย
	รองนายก อบต.
	คณิน  ล่องวิลัย
	


	3
	จ.ส.อ.สมเกียรติ  หนำคอก
	ปลัดอบต. (เลขานุการสภา)
	จ.ส.อ. สมเกียรติ  หนำคอก

เมื่อถึงกำหนดนัดเวลาประชุมแล้ว จ.ส.อ.สมกียรติ  หนำคอก ตำแหน่ง เลขานุการสภา อบต.ตรวจสอบรายชื่อสมาชิกสภา อบต. ผู้มาประชุมที่ได้ลงชื่อไว้ครบองค์ประชุม จึงให้สัญญาณเรียกสมาชิกสภา อบต. เข้าประจำที่ประชุม  นายกานต์  แก้วกาญจน์ ตำแหน่งประธานสภาฯ ทำหน้าที่ประธานในที่ประชุม ตรวจดูสมาชิกที่เข้าประจำที่ประชุมครบองค์ประชุม  จึงได้ดำเนินการประชุมตามระเบียบวาระ
ระเบียบวาระที่ 1
เรื่องประธานแจ้งที่ประชุมทราบ
ประธานฯ

- แจ้งความคืบหน้าประมวลกฎหมายท้องถิ่น ที่ผ่านขั้นตอนความเห็นของ สปท.สรุปโดยย่อๆ  คอ จังหวัดหนึ่งๆ จะกำหนดให้มี อบจ./เทศบาล สำหรับ อบต.จะไม่มี เทศบาลมี 3 ประเภท 1)เทศบาลตำบล ประชากรไม่เกิน 15,000 คน 2)เทศบาลเมือง ประชากรเกิน 15,000 คน แต่ไม่เกิน 50,000 คน 3)เทศบาลนคร ประชากรเกิน 50,000 คนขึ้นไป การควบรวม อบต./เทศบาลใดที่ประชากรต่ำกว่า 7,000 คน/รายได้ไม่รวมเงินอุดหนุนต่ำกว่า 20 ล้านบาท อยู่ในอำเภอเดียวกันให้ควบรวมตามเจตนารมณ์ของประชาชนในพื้นที่ เมื่อยุบรวมแล้วให้ผู้บริหาร/สมาชิก พ้นจากตำแหน่งทันที และจัดให้การเลือกตั้งภายในกำหนด 60 วัน สมาชิกสภา ถ้าประชากรไม่เกิน 7,000 คน มี สท.12 คน ประชากร 7,000 – 15,000 คน มี สท. 15 คน ประชากร 15,000 – 50,000 คน มี สท. 18 คน แบ่งเป็นเขตเลือกตั้งเขตละ 3 คน แต่ทั้งนี้กฎหมายดังกล่าวยังต้องผ่านอีกหลายขั้นตอน
ระเบียบวาระที่ 2
เรื่องรับรองรายงานการประชุมสภา สมัยสามัญ สมัยที่ 3 ครั้งที่ 1/2559 เมื่อวันที่ 15 สิงหาคม 2559
ประธาน

-  ตามบันทึกรายงานการประชุมครั้งที่แล้วซึ่งได้สำเนาแจกจ่ายให้สมาชิกทุกท่านได้ตรวจดูล่วงหน้าแล้ว ท่านใดจะขอแก้ไขถ้อยคำหรือเพิ่มเติมใดๆ หรือไม่ ถ้าไม่การแก้ไขใดๆ ถือว่าที่ประชุมรับรองรายงานการประชุม
ระเบียบวาระที่ 3

- กระทู้ถาม (ไม่มี)
ระเบียบวาระที่ 4

- เรื่องที่คณะกรรมการที่สภาท้องถิ่นตั้งขึ้นพิจารณาแล้วเสร็จ


4.1)ร่างข้อบัญญัติงบประมาณรายจ่ายประจำปีงบประมาณ พ.ศ.2540 ที่คณะกรรมการแปรญัตติได้พิจารณาแปรญัตติแล้วเสร็จ และส่งให้สภา อบต. พิจารณาในวาระที่ 2 ขึ้นแปรญัตติของสภา และวาระที่ 3 การลงมติของสภา
ประธาน

- ก่อนจะพิจารณาในวาระ 2 และ 3 ขอเชิญเลขานุการสภาชี้แจงรายละเอียดข้อกฎหมายที่เกี่ยวข้องให้ที่ประชุมทราบ เพื่อประกอบการพิจารณาให้เป็นไปตามที่กฎหมายกำหนด
เลขาฯ

-ชี้แจงตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ.2554 ข้อ 50 เมื่อคณะกรรมการแปรญัตติได้พิจารณาแล้ว จะต้องเสนอข้อบัญญัตินั้น ตามร่างเดิม และตามที่มีการแก้ไขเพิ่มเติม การสงวนความเห็นของคณะกรรมการแปรญัตติ ตลอดจนการสงวนคำแปรญัตติด้วย และข้อ 51 การพิจารณาร่างข้อบัญญัติวาระที่สอง ให้ปรึกษาเรียงตามลำดับข้อเฉพาะที่มีการแปรญัตติหรือที่กรรมการแปรญัตติแก้ไขเท่านั้น เว้นแต่ที่ประชุมสภาท้องถิ่น

จะได้ลงมติเป็นอย่างอื่น ข้อ 52 การพิจารณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควรในการพิจารณาในวาระที่สามนี้ ให้ที่ประชุมสภาท้องถิ่นลงมติว่าจะได้ตราเป็นข้อบัญญัติหรือไม่
ประธาน

- ตามที่เลขาฯ ได้ชี้แจงรายละเอียดข้อกฎหมายที่เกี่ยวข้องให้ที่ประชุมทราบแล้ว ต่อไปก็จะเข้าสู่การพิจารณาร่างข้อบัญญัติงบประมาณฯ ในวาระที่สอง ซึ่งคณะกรรมการแปรญัตติได้รายงานและบันทึกความเห็นไว้ว่าได้มีการแก้ไขร่างข้อบัญญัติงบประมาณฯ แต่ไม่มีการสนองความเห็นของคณะกรรมการแปรญัตติ และไม่มีการสงวนคำแปรญัตติใดๆ ซึ่งประธานสภาได้ส่งรายงานของคณะกรรมการแปรญัตติให้แก่สมาชิกสภาทราบล่วงหน้าไม่น้อยกว่ายี่สิบสี่ชั่วโมงแล้ว ซึ่งตามระเบียบ ข้อ 51 การพิจารณาร่างข้อบัญญัติฯ ในวาระที่สอง ให้ปรึกษาเรียงตามลำดับเฉพาะที่มีการแปรญัตติ หรือที่คณะกรรมการแปรญัตติแก้ไขเท่านั้น จึงขอให้ที่ประชุมได้พิจารณาเรียงตามลำดับหัวข้อที่มีการแปรญัตติ หรือที่คณะกรรมการแปรญัตติแก้ไข ดังนี้


1)แผนงานงบกลาง งบกลาง ประเภท เงินสำรองจ่าย เดิมตั้งจ่าย 1,156,408 บาท มีผู้เสนอขอแปรญัตติปรับลด 100,000 บาท คณะกรรมการแปรญัตติ มีความเห็นตามที่เสนอแปรญัตติ โดยมีมติให้ปรับลดงบประมาณ 100,000 บาท ขอให้ที่ประชุมพิจารณามีความเห็นเป็นอย่างไร
ที่ประชุม

-ร่วมกันพิจารณาและมีมติให้ปรับลดตามความเห็นชอบของคณะกรรมการแปรญัตติเป็นเอกฉันท์
ประธาน

2)แผนงานสร้างความเข้มแข็งของชุมชน งานส่งเสริมและสนับสนุนความเข้มแข็งชุมชน เงินอุดหนุนเอกชน มีผู้แปรญัตติตั้งจ่ายขึ้นใหม่ เพื่อจ่ายเป็นเงินอุดหนุนให้แก่วิสาหกิจชุมชนกลุ่มปุ๋ยผักอินทรีย์ปลอดสารพิษ เป็นเงิน 100,000 บาท คณะกรรมการแปรญัตติมีความเห็นตามที่เสนอแปรญัตติโดยมีมติให้ตั้งจ่ายขึ้นใหม่ 100,000 บาท ขอให้ที่ประชุมสภาพิจารณามีความเห็นอย่างไร
ที่ประชุม

-ร่วมกันพิจารณาและมีมติให้ตั้งจ่ายขึ้นใหม่ตามความเห็นของคณะกรรมการแปรญัตติเป็นเอกฉันท์
ประธาน

3)นายกเสนอแปรญัตติ ขอปรับลดงบประมาณที่ขออนุญาตจ่ายในแผนงานงบกลาง ประเภทเงินสำรองโดยขอปรับลด 100,000 บาท และขอไปตั้งจ่ายเป็นรายการใหม่ ในแผนงานการพาณิชย์ งานกิจการประปา งบลงทุน ค่าที่ดินและสิ่งก่อสร้างโครงการขยายเขตระบบจำหน่ายไฟฟ้าให้กับระบบประปาหมู่บ้าน บ้านอู่แก้ว จุดที่ 2 หมู่ที่ 9 เป็นเงิน 100,000 บาท  คณะกรรมการแปรญัตติมีความเห็นตามที่นายกเสนอ ขอให้ที่ประชุมสภาพิจารณามีความเห็นอย่างไร
ที่ประชุม

-เชิญให้นายกชี้แจงว่าทำไมเมื่อนายกเป็นผู้เสนอร่างบัญญัติฯ ให้สภาพิจารณารับหลักการไปแล้วในวาระที่ 1 แต่มาเสนอขอแปรญัตติอีกด้วยเหตุผลอะไร
นายก

-ชี้แจงต่อที่ประชุมว่า ตนเองได้ชี้แจงต่อคณะกรรมการแปรญัตติไปแล้วในการ
/พิจารณา...

พิจารณาของคณะกรรมการแปรญัตติว่าโครงการดังกล่าวเป็นโครงการที่สำคัญมาก เพราะถ้าไม่ได้ขยายเขตระบบจำหน่ายไฟฟ้าเข้าไปกิจการประปาจุดดังกล่าวก็บริการประชาชนไม่ได้ ซึ่งพอเสนอร่างข้อบัญญัติให้สภาพิจารณารับหลักการแล้วมาตรวจดูอีกที ปรากฏว่าโครงการดังกล่าวไม่ได้บรรจุไว้ในร่างข้อบัญญัติ ตนจึงจำเป็นต้องเสนอแปรญัตติเพิ่มเข้าไป
ประธาน

-ตามที่นายกได้ชี้แจงต่อที่ประชุมแล้ว ขอให้ที่ประชุมรัวมกันพิจารณามีความเห็นอย่างไร
ที่ประชุม

-ร่วมกันพิจารณาและมีมติให้ปรับลดงบประมาณรายจ่ายงบกลาง 100,000 บาท ไปตั้งจ่ายขึ้นใหม่โครงการขยายเขตระบบจำหน่ายไฟฟ้าให้กับระบบประปา บ้านอู่แก้ว จุดที่ 2 หมู่ที่ 9 เป็นเงิน 100,000 บาท ตามความเห็นของคณะกรรมการแปรญัตติเป็นเอกฉันท์
ประธาน

-การพิจารณาในวาระที่สอง ขั้นแปรญัตติของสภาได้พิจารณาเรียงตามลำดับที่คณะกรรมการแปรญัตติได้มีความเห็นขอแก้ไขครบถ้วนทุกรายการแล้ว ต่อไปก็จะเข้าสู่การพิจารณาในวาระที่สาม คือการลงมติโดยไม่มีการอภิปราย หรือที่ประชุมจะเสนอให้มีการอภิปรายใดๆ หรือไม่ก่อนที่จะขอมติ
ที่ประชุม

-ไม่มีการเสนอให้อภิปรายใดๆ อีก และให้ประธานสภาขอมติในวาระที่สามต่อไปเลย
ประธาน

-ขอมติที่ประชุมว่า ตามร่างข้อบัญญัติงบประมาณที่สภาได้พิจารณารับหลักการในวาระที่หนึ่งและได้พิจารณาแก้ไขในขั้นแปรญัตติของสภาในวาระที่สองไปเรียบร้อยแล้ว ให้ตราเป็นข้อบัญญัติงบประมาณรายจ่ายประจำปีงบประมาณ พ.ศ.2560 ได้หรือไม่ ขณะนี้มีสมาชิกรวมทั้งประธานสภาในที่ประชุม 15 คน ท่านใดเห็นชอบให้ตราเป็นข้อบัญญัติฯ ได้โปรดยกมือ
ที่ประชุม

-มีมติเห็นชอบ 14 เสียง  ไม่เห็นชอบ (ไม่มี) งดออกเสียง 1 คน

ระเบียบวาระที่ 5

- เรื่องเสนอใหม่ (ไม่มี)


ระเบียบวาระที่ 6

-เรื่องอื่นๆ 
ประธาน

-ท่านใดมีข้อเสนอในวาระนี้หรือไม่ ขอเชิญเสนอหรือแสดงความเห็นได้
หนูฟอง

-สอบถามเรื่องเครื่องอัดฟางของ อบต. ตอนนี้ไปอยู่ที่ใคร ไม่เห็นมานานแล้ว ยังใช้ได้อยู่หรือเปล่า ฝากให้ติดตามนำมาเก็บไว้ที่สำนักงาน อบต. เพื่อจะได้ใช้ประโยชน์ให้คุ้มค่า
ที่ประชุม

-มีความเห็นร่วมกันตามที่นางหนูฟอง เสนอ ฝากให้ไปดำเนินการให้เป็นระบบตามขั้นตอนของการใช้พัสดุ เพื่อให้เกิดความคุ้มค่ามากที่สุด
ประธาน

-ท่านใดมีข้อเสนออีกหรือไม่ ถ้าไม่มี ขอขอบคุณทุกท่านที่มาประชุมในวันนี้ ขอปิดประชุม
/ปิดประชุม...
-5-

ปิดประชุม                                 - เวลา 14.00 น.


(ลงชื่อ)  จ่าสิบเอกสมเกียรติ  หนำคอก       บันทึกรายงานการประชุม



    (สมเกียรติ  หนำคอก)



เลขานุการสภา อบต.เขาพระบาท
- คณะกรรมการตรวจรายงานการประชุมได้ตรวจรายงาน

การประชุมแล้วจึงได้ลงลายมือชื่อไว้เป็นหลักฐาน

(ลงชื่อ)       สำราญ  แก้วระย้า
ประธานกรรมการ
- ที่ประชุมรับรองรายงานการประชุมแล้ว
            (นายสำราญ  แก้วระย้า)

เมื่อครั้งประชุม

   
(ลงชื่อ)        เสรี  เพชรสุนี
กรรมการ

              (นายเสรี  เพชรสุนี)



      
(ลงชื่อ)       ยงยุทธ  จันทวงศ์
กรรมการ
 (ลงชื่อ)   กานต์    แก้วกาญจน์
        
            (นายยงยุทธ  จันทวงศ์)  

  (นายกานต์  แก้วกาญจน์) 



ประธานสภา อบต.เขาพระบาท   
